ועדת הכספים, כנסת 20, פרוטוקול מספר 74, 2015-09-17 12:20

משה גפני: אני פותח את ישיבת ועדת הכספים.

משה גפני: על סדר היום פרק ט', שונות, סעיפים 45 ו-46 (תמלוגים המשולמים על ידי רשות שדות התעופה למדינה) מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015.

משה גפני: הצעה לסדר של חבר הכנסת איתן ברושי.

איתן ברושי: אדוני היושב ראש, אני שמח שיש כאן נציג בכיר של האוצר.

איתן ברושי: ועדת הכספים באופן יוצא מן הכלל קיבלה החלטה פה אחד בראשותך גפני שמורה לשר האוצר לבטל את המסים על העובדים הזרים בחקלאות.

איתן ברושי: הממשלה מצאה לנכון בערב החג לבטל את המס על המשקאות החריפים, על האלכוהול, בעלות של למעלה ממאה מיליון שקלים אבל היא לא ביטלה ולא הורידה, למרות ההתחייבויות הבלתי פוסקות, את המסים על העובדים הזרים בחקלאות.

איתן ברושי: אני חושב ששר האוצר לא יכול להופיע בפני הוועדה – היועצת המשפטית, תגידי לי אם אני צודק משפטית – אם הוא לא מתייחס להחלטות שלה והוא בעצם לא סופר את הוועדה ולא את גפני כיושב ראש הוועדה.

איתן ברושי: אנחנו לא יכולים לדון בבקשות של האוצר אם הוא לא מתייחס למה שהוועדה החליטה פה אחד, להוריד את המסים.

משה גפני: אני שלחתי מכתב.

איתן ברושי: מכתב מצוין.

משה גפני: שלחתי מכתב ושוחחתי באופן אישי עם שר האוצר.

משה גפני: אמרתי לו שהוועדה רואה בחומרה רבה את הנושא הזה של העובדים הזרים בחקלאות וכל הנושא בו דנה הוועדה.

משה גפני: הוא אמר שהוא הקים אצלו במשרד צוות והם בוחנים מחדש את העניין הזה.

משה גפני: זה מה שהוא אמר לי.

משה גפני: אמרתי לו שאין לזה שום הצדקה כאשר המצב בחקלאות הוא מצב כל כך קשה.

משה גפני: פירטתי לו גם את הנימוקים שהועלו בוועדה באופן תמציתי.

משה גפני: אני אשוחח אתו פעם נוספת.

משה גפני: הוא מגיע לכאן ביום שני ואתה תוכל להעלות את העניין הזה.

משה גפני: זה נושא חמור ואני חושב שמדינת ישראל בשנים האחרונות לא מתייחסת לחקלאות כמו שצריך להתייחס אליה.

איתן ברושי: בעניין הזה הייתה החלטה והייתה הנחיה.

איתן ברושי: אתה לא יכול להרשות לשר לעשות קרקס מהוועדה.

בצלאל סמוטריץ': ייקח לו כמה ימים לחשוב על זה.

בצלאל סמוטריץ': אנחנו יכולים לא להצביע על התקציב.

איתן ברושי: העניין הזה נמשך בלי גבול, כולל אתה במפלגה שיש לה אחריות לתיק הזה והשר שלך אמר שהוא לא ידון בנושאים השונים אם לא יבטלו את המס.

בצלאל סמוטריץ': לכן אמרתי שלא נצביע על התקציב.

משה גפני: הרבה דברים עומדים בפני ועדת הכספים, ועדה שיש לה הרבה כוח.

משה גפני: השאלה היא האם אנחנו משתמשים בכוח הזה באופן דרמטי כזה שאנחנו אומרים שלא נדון יותר.

משה גפני: לא נדון יותר, הפירוש הוא שלא יהיה תקציב למדינה.

משה גפני: אני לא אומר שלא.

משה גפני: יכול להיות פעמים שהם דרסטיים ודרמטיים שצריך לעשות את זה.

משה גפני: אני מאוד נזהר מלהשתמש בכוח הזה אבל בעקבות הדברים שלך אני אשוחח עם השר פעם נוספת.

משה גפני: נדב, מעלה חבר הכנסת איתן ברושי את הדבר שנדון כאן, הנושא של עובדים זרים בחקלאות.

משה גפני: שוחחתי עם שר האוצר שמגיע לכאן ביום שני.

משה גפני: חבר הכנסת ברושי יעלה את העניין הזה.

משה גפני: אני מבקש לשוחח עוד הפעם עם שר האוצר.

משה גפני: על פי כל הנתונים, את הנושא הזה של מיסוי העובדים הזרים בחקלאות להפסיק כי אחרת מהחקלאות לא יישאר דבר וחצי דבר ולנו כמדינה אסור לגרום שזה יקרה.

איתן ברושי: הייתה החלטה.

משה גפני: כן.

משה גפני: העברתי לו בכתב.

משה גפני: נדב, אין לך סמכות לעסוק בעניין הזה מבחינה פורמלית בוועדת הכספים, אבל אנחנו ועדה שגם מדברת עם אנשים ואני מבקש ממך להעביר את זה לשר.

משה גפני: הנושא הזה יעלה ביום שני ואני מבקש שהוא יהיה ערוך לעניין הזה.

<נדב שיינברגר: הוועדה יודעת שהוקמה ועדה במשרד?

משה גפני: אמרתי את זה.

<נדב שיינברגר: לגבי הטבות המס, גם את זה אנחנו זוכרים.

משה גפני: לגבי הטבות המס, זה עומד על סדר היום של הוועדה.

משה גפני: היום יצא סדר היום לפרק זמן של שבועיים-שלושה.

משה גפני: על סדר היום יש סעיף שהוא הטבות מס לישובים ואיתן, זה לא קשור למה שאתה אמרת.

איתן ברושי: אני יודע.

משה גפני: הטבות מס לישובים, זה סיפור אחר.

משה גפני: אני הייתי אצל שר האוצר.

משה גפני: יותר נכון לומר שזה לא שר האוצר אלא הממשלה לא הביאה את זה בחוק ההסדרים.

משה גפני: אז מה שיקרה זה שבית המשפט יקבע איזה ישובים יהיו בהטבות המס ואיזה ישובים לא יהיו בהטבות המס.

משה גפני: מבחינתי זאת פגיעה קונסטיטוציונית.

מיקי רוזנטל: אז יוכלו לתקוף את זה בבית המשפט ויגידו שזה לא בסדר.

משה גפני: נכון.

משה גפני: לכן אני אעשה כל מאמץ יחד עם חברי הוועדה להגיע לפתרון בעניין הזה.

משה גפני: אני מקווה שאני אוכל לקבל גם הסכמה של שר האוצר וגם של ראש הממשלה ואם אכן נגיע לפתרון , הפתרון הזה הוא פתרון נורמלי וסביר.

משה גפני: אני מקווה שאכן כך יהיה.

משה גפני: אני מבקש בהזדמנות הזאת לומר יישר כוח לממשלה.

משה גפני: ממשלה, חבל על הזמן.

משה גפני: הממשלה קיבלה החלטה בישיבתה האחרונה להטיל על שר הפנים ועל שר האוצר לפעול למתן פטור מארנונה למתקנים לייצור חשמל ואנרגיה מתחדשת על גגות מבנים עד מאתיים מטרים מרובעים.

משה גפני: כמו כן, על פי תקנות לקביעת תקנות תעריף ארנונה מינימלית לאנרגיות מתחדשות על גגות מבנים עד מאתיים מטרים ועל קרקעות, להביא לאישור ועדת הכספים עד ליום ה-1 בינואר 2016.

משה גפני: ממשלה, אני לא יודע מאיפה היא נולדה בכלל.

משה גפני: הרי אנחנו כבר עמדנו כאן לפני ההצבעה על זה.

משה גפני: מאיפה המציאו את זה?

משה גפני: כל שר צריך כותרת?

משה גפני: אין בעיה.

משה גפני: שר הפנים אמור להגיע לכאן ב-14 לאוקטובר ובאותו יום אנחנו מביאים את התקנות על האנרגיה המתחדשת.

משה גפני: איזה החלטת ממשלה?

משה גפני: אבל לממשלה כנראה משעמם.

משה גפני: נדב, תעזור לי בכך שיביאו עד אז את התקנות.

משה גפני: פשוט לא להאמין.

משה גפני: ממשלה שעוסקת בעניין הזה במקום לעסוק ביחסים עם אובמה.

משה גפני: אני גם רוצה להביע את מחאתי על כך ששר החקלאות עלה להר הבית בראש השנה או ניסה לעלות להר הבית.

משה גפני: כך שמעתי בתקשורת.

משה גפני: לא בדקתי את זה.

בצלאל סמוטריץ': בראש השנה.

משה גפני: אני חושב שאסור לעלות להר הבית.

משה גפני: זה איסור.

משה גפני: אני אומר את דעתי.

בצלאל סמוטריץ': אנו מוחה.

משה גפני: שר החקלאות עושה נזק לכל המדיניות.

נורית קורן: יש הצבעה על זה?

מיקי רוזנטל: לא.

מיקי רוזנטל: זה לא סעיף תקציבי.

משה גפני: שר החקלאות עושה נזק למדינת ישראל עם כל העימותים המיותרים לגמרי שצריכים עכשיו לקרות בירושלים.

משה גפני: מיותר לגמרי.

משה גפני: יותר טוב שיעסוק בענייני משרדו כך שמשרד החקלאות יתפקד.

משה גפני: זה משרד שלא מתפקד.

משה גפני: שיעשה את עבודתו.

בצלאל סמוטריץ': אני מוחה על זה.

משה גפני: אני מוחה על זה גם מבחינה הלכתית וגם מבחינה מדינית.

בצלאל סמוטריץ': אני מוחה על הדברים.

בצלאל סמוטריץ': זאת גישה גלותית.

משה גפני: אני בגלות.

משה גפני: עם שר חקלאות כזה, אני בגלות.

משה גפני: מיותר לחלוטין.

משה גפני: נזק.

משה גפני: בצלאל, אני נלחמתי להיות יושב ראש ועדת הכספים כדי שאני אוכל להביע את המחאה שלי בלי שיפריעו לי.

משה גפני: אני חוזר ואומר, אני מוחה על כך שהוא עולה להר הבית.

משה גפני: אני חושב שאין בזה הגיון מבחינה מדינית.

משה גפני: אני חושב שהוא לא מתפקד כשר החקלאות.

משה גפני: שיתפקד כשר חקלאות ושידאג לארץ ישראל כשר חקלאות ולא בעלייה להר הבית.

משה גפני: אני עובר לסדר היום.

נורית קורן: אני מבינה שזה היה אייטם לחדשות.

משה גפני: אני לא יודע אם זה אייטם.

משה גפני: מי מציג את סעיף 45 ו-46 לחוק ההתייעלות הכלכלית?

<אודי אדירי: אני אציג.

<אודי אדירי: הצעת החוק הזאת באה במסגרת המאמצים של הממשלה בתקציב הנוכחי להביא גם מקורות מימון לפני בעצם באים ומטילים הכנסות או גזרות בתחום, לתת מקורות שאפשר לגייס מתוך הממשלה.

<אודי אדירי: בתקציב הנוכחי יש שתי החלטות כאלה או שני דברים כאלה כאשר האחד הוא למעשה משיכת דיבידנדים מחברות ממשלתיות בהיקף של חצי מיליארד שקלים והדבר השני הוא למעשה משיכת תמלוגים מרשות שדות התעופה בהיקף של חצי מיליארד שקלים.

<אודי אדירי: מתוקף חוק רשות שדות התעופה משלמת מזה שנים תמלוגים למדינה בהיקף יחסית נמוך, בהיקף היסטורי של עשרה מיליון שקלים בשנה שהם הצמדות הגיע ל-18 מיליון שקלים אלא שבשנים האחרונות ההכנסות של רשות שדות התעופה גדלו מאוד.

<אודי אדירי: הרשות הקימה הרבה מאוד מיזמים שמייצרים לה הכנסות והיא מיטיבה לעשות את זה גם בהיבטים נוספים כך שלקופת הרשות נכנס כסף רב.

<אודי אדירי: צריך להבין שרשות שדות התעופה היא רשות שבמידה רבה דומה בעניין הזה לחברה ממשלתית אבל פועלת מתוקף חוק.

<אודי אדירי: למעשה הרשות אחראית גם לכיסוי ההוצאות השוטפות שלה וגם לפעולות פיתוח.

<אודי אדירי: רשות שדות התעופה, מהקופה שלה מפתחת את שדה התעופה בן גוריון אבל גם שדות תעופה אחרים ובימים אלה היא משקיעה הרבה מאוד כספים בהקמת נמל התעופה בתמנע ובהוספת זרוע נוספת בנמל התעופה בן גוריון ושדרוג המסלולים.

<אודי אדירי: עם כל הפעילות הנוספת הזאת, אנחנו זיהינו שבקופת הרשות כן יש מקורות שניתן לקחת אותם וזאת מבלי לפגוע בחוסנה של הרשות, ביציבות שלה ובמחויבות שלה לפתח את שדות התעופה בישראל לטובת הציבור.

<אודי אדירי: לאחר דין ודברים שקיימנו עם הנהלת הרשות וגם עם ועד העובדים של הרשות שהיה מוטרד מאוד מהפגיעה באיתנות הפיננסית של הרשות, לאחר כל זה אנחנו מביאים את ההצעה הזאת .

אורלי לוי אבקסיס: אתה אומר שהיא מתואמת עם הרשות?

<אודי אדירי: מתואמת עם רשות שדות התעופה.

<אודי אדירי: ההצעה למעשה אומרת שמדי שנה, בשנים 2016, 2017 ו-2018 אנחנו נגבה תמלוגים מהכנסות הרשות ממסחר בהיקף של 12.5 אחוזים בשנה אלא שכפי שאמרתי, מכיוון שכבר היום יש קופה צבורה, אנחנו נגבה בגין שלוש השנים האלה כבר בתקציב 2016 סכום של 500 מיליון שקלים.

<אודי אדירי: זה מה שמאפשר לנו לא לגבות את הכסף הזה ממקומות אחרים, מהציבור, ולממן אתו את הוצאות הממשלה.

אורלי לוי אבקסיס: זאת אומרת שבשנים הבאות אתם לא תגבו מהם כספים.

מיקי רוזנטל: אגב, למה לא?

<אודי אדירי: אני אסביר.

מיקי רוזנטל: למה שלא יגבו?

אורלי לוי אבקסיס: זה מה שהם מציעים.

אורלי לוי אבקסיס: הם לוקחים עכשיו על חשבון השנים העתידיות.

אורלי לוי אבקסיס: בשלוש השנים הבאות הם יפטרו אותם מתשלום.

מיקי רוזנטל: אני לא נגד.

מיקי רוזנטל: אני בעד מעכשיו לתמיד.

מיקי רוזנטל: למה לא לקחת?

מיקי רוזנטל: זאת בעלות של המדינה.

מיקי רוזנטל: כל בעל עסק לוקח דיבידנדים ולמה שהמדינה לא תיקח?

מיקי רוזנטל: בתנאי שזה לא פוגע בפיתוח וכולי.

<אודי אדירי: אני אציג את התמונה המלאה.

<אודי אדירי: אנחנו לוקחים את הסכום הזה בפעם אחת כי כמו שאמרתי, הרשות יכולה כרגע לתת חצי מיליארד שקלים.

<אודי אדירי: זאת בעצם הוראת שעה לשלוש שנים.

<אודי אדירי: בסך הכול חצי מיליארד שקלים בשלושת השנים האלה.

בצלאל סמוטריץ': איך אתה יודע שזה יהיה 12.5 אחוזים מההכנסות?

<אודי אדירי: יש את המנגנון.

<אודי אדירי: אם זה לא יהיה בדיוק, יהיה איזון.

משה גפני: אני רק רוצה להסביר אותך.

בצלאל סמוטריץ': הם לוקחים עכשיו מקדמה.

משה גפני: אתה אומר שלוקחים את זה רטרואקטיבית לשנים 2013 ו-2014?

מנואל טרכטנברג: לא.

אורלי לוי אבקסיס: לא.

אורלי לוי אבקסיס: לוקחים עכשיו על חשבון כספים עתידיים.

מנואל טרכטנברג: נכון.

משה גפני: תסביר.

מיקי רוזנטל: אתה יכול לומר כמה יש בקופה של הרשות?

מיקי רוזנטל: אתה יכול לתת נתונים?

<אודי אדירי: אני אתן את הנתונים ולאחר מכן יוכל להתייחס סמנכ"ל הרשות.

<אודי אדירי: קודם כל, מה אומר החוק.

<אודי אדירי: הוא אומר שבכל אחת מהשנים 2016,2017 ו-2018 הרשות תחויב ב-12.5 אחוזים מהכנסות המסחר של התמלוגים לממשלה.

<אודי אדירי: הסך הכולל של שלושת השנים האלה ביחד, אנחנו אומדים אותו בכ-520 מיליון שקלים לפי הנתונים היום ואנחנו נגבה אותו בפעם אחת עכשיו על מנת להקל על תקציב 2016.

<אודי אדירי: נכון, המשמעות היא שבשנים 2017 ו-2018 לא יילקח כסף נוסף.

<אודי אדירי: אני רוצה להתייחס לשאלה של חבר הכנסת רוזנטל וגם להסביר את הראייה הכוללת.

<אודי אדירי: אם אנחנו נזהה שהעודף הזה הוא פרמננטי ושבאמת הכנסות ממסחר גדלות וממשיכות לגדול, אם אנחנו נזהה שהדבר הזה הוא פרמננטי, אז בעיני השאלה היא שאלה אחרת.

<אודי אדירי: השאלה היא האם לוקחים את זה כהכנסות המדינה או האם מורידים את האגרות משדות התעופה כי בסוף צריך להבין שאני לא חושב שכצעד פרמננטי זה נכון לקחת כל שנה עוד ועוד ועוד כסף.

<אודי אדירי: אם הדבר הזה הוא פרמננטי, יכול להיות שהטיפול הוא טיפול אחר והוא בעולם האגרות אבל היום זה מוקדם להגיד את זה.

<אודי אדירי: לגבי השאלות על היתרות.

משה גפני: מה זה אגרות?

משה גפני: יש אנשים שרעבים ללחם ויש כאלה שנוסעים לחוץ לארץ.

משה גפני: אתה מוריד את האגרות ואלה שרעבים ללחם ימשיכו להיות רעבים?

<אודי אדירי: צריך להבין שאגרות רשות שדות התעופה מטבען אינן מס.

<אודי אדירי: הן אינן מס ואני לא חושב שצריך לראות בהן לטווח ארוך מס.

אורלי לוי אבקסיס: גם עם ה-17 אחוזים, אתה חושב שזה חלחל לאותם רעבים ללחם?

משה גפני: היה צריך להגדיל את קצבאות הילדים.

משה גפני: בסדר.

<אודי אדירי: לשאלת חבר הכנסת רוזנטל.

<אודי אדירי: היום, לפני ההצעה, יש בקופת הרשות כ-2.9 מיליארד שקלים.

<אודי אדירי: תכניות הפיתוח שכרגע הרשות אמורה לבצע בשנים הקרובות תימדד בארבעה מיליארד שקלים והן כוללות את שדה התעופה בתמנע בהיקף שעדיין נותר של 1.7 מיליארד שקלים, הן כוללות זרוע נוספת, טרמינל נוסף בנמל התעופה בן גוריון בהיקף של 700 מיליון שקלים ומעבר לזה יש כל הזמן פרויקטים שנתיים, אם זה העתקת גדור או דברים אחרים.

<אודי אדירי: בסך הכול כארבעה מיליארד שקלים.

<אודי אדירי: אני אומר שיש היום 2.9 מיליארד שקלים ואחרי הצו הזה יהיה 2.4 מיליארד שקלים, אבל כל שנה כמובן נכנסים עוד כספים.

<אודי אדירי: אנחנו נמשיך לעקוב אחרי זה.

רחל עזריה: אנחנו יודעים כמה נכנס?

<אודי אדירי: כן.

<אודי אדירי: אם אתם רוצים, סמנכ"ל הרשות יכול להתייחס.

בצלאל סמוטריץ': למה צריך חוק?

בצלאל סמוטריץ': זאת חברה ממשלתית.

<אודי אדירי: זאת לא חברה ממשלתית.

<אודי אדירי: רשות שדות התעופה היא תאגיד.

<אודי אדירי: מה שהרשות משלמת היום למדינה, בחוק הייתה הגדרה של תמלוגים וכמו שאמרתי הסכום היה עשרה מיליון שקלים בשנה.

<אודי אדירי: בנוסף לכך הרשות משלמת גם לרשות מקרקעי ישראל דמי שימוש בגין הקרקע וזה היא תשלם גם מההכנסות המסחריות.

<אודי אדירי: אני לא זוכר את הסכום שהיא משלמת כל שנה אבל כל שנה עובר כסף מרשות שדות התעופה כסף בגין השימוש בקרקע שגם הוא נגזר מהכנסות המסחר.

<אודי אדירי: מצאנו לנכון לתקן את זה.

<אודי אדירי: אותם עשרה מיליון כבר לא רלוונטיים לאור הגידול בהכנסות ואנחנו עושים את זה בצעד מדוד שהוא הוראת שעה לשלוש שנים ובעתיד יכולים להיות צעדים נוספים, אבל אני אומר שאני לא רוצה ללכת לכיוון הזה.

נורית קורן: למה צריך ללכת לשנים קדימה ולא אחורה?

<אודי אדירי: הדרך המשפטית לעשות מהלך כזה צופה פני עתיד בהסתכלות קדימה.

אורלי לוי אבקסיס: תקציב תלת שנתי?

<אודי אדירי: לא.

משה גפני: אני אבקש ממנו להסביר פעם נוספת כדי שגם אני לא אתבלבל.

משה גפני: הכסף הזה, לאיזה שנים הוא?

<אודי אדירי: 2016, 2017 ו-2018.

אורלי לוי אבקסיס: בסעיף 3, לפי מה שמוגש לנו רשום לעניין תכנית התקציב התלת שנתית.

<אודי אדירי: לא.

משה גפני: זה לא החוק שלנו.

משה גפני: החוק מתחיל בתחתית העמוד, פרק ט', שונות.

אורלי לוי אבקסיס: אבל מה זה?

משה גפני: זה חוק קודם.

משה גפני: זה בחוק ההסדרים אבל חוק קודם.

משה גפני: לא דנים בזה.

משה גפני: אני רוצה שאלה היסטורית.

משה גפני: אני לא בטוח שאני צודק בשאלה כי יהיה לנו אחר כך מקרה הפוך.

משה גפני: למה חברה כזאת, למה צריך לעשות אותה רשות?

משה גפני: למה היא לא יכולה להיות חלק מתקציב המדינה, העובדים יהיו עובדי מדינה, יהיו להם את כל התנאים שיש לעובדי המדינה ויהיו 2.9 מיליארד שקלים בקופת המדינה?

משה גפני: יהיה את כל הכסף בלי שיצטרכו להעביר לנו והוא יהיה בקופת המדינה.

משה גפני: זאת השאלה שלי.

משה גפני: למה לא לשנות את זה ולהפוך אותה לחלק מהמדינה?

משה גפני: את התשובה אנחנו נראה בתדמור.

משה גפני: תדמור הייתה חברה שהייתה גוף של המדינה, הייתה בסדר אבל הפריטו אותה והיא הולכת לפשוט את הרגל.

משה גפני: זאת אומרת, המדינה בדברים האלה יודעת להתנהל יותר טוב אלא אם כן תעשו כמו בביטוח הלאומי.

משה גפני: קחו את כל הכסף של הרשות, תכניסו אותו לקופת המדינה ותגרמו לרשות לפשוט את הרגל.

משה גפני: אתם מבלבלים אותי לגמרי.

משה גפני: אתם אומרים שצריך כסף.

משה גפני: יש כסף בקופת הרשות.

משה גפני: עם העובדים הסתדרתם כי העובדים חשובים לנו מאוד.

משה גפני: קחו את הכסף ובכלל תבטלו את הנושא של הרשות.

משה גפני: יהיה אגף במשרד האוצר או במשרד התחבורה שינהל את שדות התעופה והכסף יהיה בקופת המדינה.

משה גפני: למה לא?

<אודי אדירי: אני חושב שיכולת הדיון שמאפשר המבנה הזה שהוא מבנה עצמאי היא יכולת הרבה יותר רבה.

<אודי אדירי: אני לא בטוח שאם זה היה גוף ממשלתי, היו לנו באמת 2.9 מיליארד שקלים בקופה.

<אודי אדירי: אני חושש.

אורלי לוי אבקסיס: למה?

משה גפני: אתה חוזר על מה שאמרתי?

משה גפני: למה את תדמור הפרטתם ואז היא פשטה את הרגל?

אורלי לוי אבקסיס: תראה מה הוא אומר.

משה גפני: הוא אומר מה שאני אמרתי.

משה גפני: הוא אומר מה היה אם זה היה במדינה.

<אודי אדירי: אני לא אמרתי את זה.

<אודי אדירי: אני באמת חושב שלמדינה יש יכולות לא ברגולציה ולא במדיניות.

<אודי אדירי: אני חושב שבניהול מפעלים עסקיים, במפעלים, בגופי תשתיות, בדברים כאלה, למדינה אין שום יתרון.

נורית קורן: היתרון הוא שהמיליארדים יהיו במדינה.

נורית קורן: היתרון היחסי היחיד הוא שהמיליארדים יהיו אצלנו והם לא יהיו ברשות.

משה גפני: זאת אומרת, הם לא יהיו.

מנואל טרכטנברג: יש לי שתי הערות, האחת בפן הפיסקלי ואחת בפן המהותי של רשות שדות התעופה.

מנואל טרכטנברג: בפן הפיסקלי.

מנואל טרכטנברג: מה שאתם עושים, אתם לוקחים חצי מיליארד שקלים באופן חד פעמי לכיסוי חלק מהגירעון בשנת 2016.

מנואל טרכטנברג: מה שמדאיג אותי זה שזה כסף חד פעמי.

מנואל טרכטנברג: אני רוצה לדייק.

מנואל טרכטנברג: המשמעות היא שאתם מגלגלים את בעיית הגירעון המבני שהולך ומחריף מכיוון שזה לא הדבר היחיד החד פעמי אלא אתם למשל לוקחים דיבידנדים מרפא"ל ויש עוד כמה מקורות שרשמתי לעצמי שמסתכמים בכסף גדול.

מנואל טרכטנברג: כשבאים ואומרים התקציב הזה הוא חברתי, אין גזרות, נכון, אין גזרות ב-2016 אבל יהיו ויהיו ב-2017 וב-2018 כי כל הכספים האלה הם חד פעמיים.

מנואל טרכטנברג: אני אצביע בעד הדבר הזה כי כרגע אנחנו נקלעים לסיטואציה כזאת אבל אי אפשר שלא להגיד את הדבר הזה.

מנואל טרכטנברג: לדעתי זה חסר אחריות ואתם באוצר, באגף התקציבים, יודעים את זה היטב ואני בטוח שזאת לא יוזמה שלכם אלא שמו אתכם מול הקיר.

מנואל טרכטנברג: אמרו כסף קואליציוני על כל הרוחב, כן, העלאת מסים, לא, להפך, נוריד את המע"מ יום אחרי אישור התקציב בקריאה טרומית וכולי וכולי וכולי, ועכשיו תביאו את הכסף.

מנואל טרכטנברג: אז נכון, אפשר להביא את הכסף.

אורלי לוי אבקסיס: איבדתם 4,5 מיליארד שקלים במע"מ.

מנואל טרכטנברג: זאת ההערה הפיסקלית.

מנואל טרכטנברג: אני מציע שלא תענה על זה כי אתה יודע שאני צודק.

משה גפני: נכון.

מנואל טרכטנברג: הדבר השני נוגע לרשות שדות התעופה.

<אודי אדירי: הכול עניין של דיון.

מנואל טרכטנברג: לא.

מנואל טרכטנברג: אני מכיר כמה תקציבים בעבר ואני לא זוכר ששמו סד כזה מכל הכיוונים ואז היה צריך לגרד מכל חור כדי לבוא ולהציג את זה כאילו אין גזרות וכולי ואת הכול זורקים על העתיד.

משה גפני: מה הדבר השני?

מנואל טרכטנברג: זאת בדיוק הבעיה.

מנואל טרכטנברג: זה תורם לחוסר יציבות הפוליטיקה.

מנואל טרכטנברג: הדבר השני הוא לגבי רשות שדות התעופה.

מנואל טרכטנברג: אני לא הכרתי את הנושא כהוא זה.

מנואל טרכטנברג: אני פותח את הדבר הזה וקורא על ההכנסות של 2.8 מיליארד שקלים לשנה.

מנואל טרכטנברג: 2.9 מיליארד שקלים לשנה.

מנואל טרכטנברג: אני קורא על כך שמשלמים 18 מיליון שקלים לשנה כתמלוגים למדינה.

מנואל טרכטנברג: אני שומע אותך אומר שאתם צריכים חצי מיליארד שקלים, ניקח משם, נראה בעוד שלוש שנים, אולי נעשו משהו וכולי.

מנואל טרכטנברג: רבותיי, זאת מדינה.

מנואל טרכטנברג: זה לא העסק הפרטי של אף אחד ואי אפשר להתנהל כך.

מנואל טרכטנברג: אני אומר שהאמירה שבעוד שלוש שנים ניפגש ונראה מה עושים עם רשות שדות התעופה, זאת לא אמירה.

מנואל טרכטנברג: מה שצריך זה תוך פרק זמן סביר, אני רוצה שתחזרו לכאן לוועדת הכספים ותציגו את עשר השנים האחרונות, את הכספים של רשות שדות התעופה, על פי איזה קריטריונים, מי מחליט מה, האם הרשות היא סוברנית להחליט.

מנואל טרכטנברג: עובדה שעכשיו אתה מביא החלטה שלא הייתה קודם ולא תהיה בעוד שנתיים כאילו משהו חד פעמי.

מנואל טרכטנברג: אני אומר שיחסי המדינה לרשות לא ברורים ואי אפשר לעבור לסדר היום.

אורלי לוי אבקסיס: אני חייבת לומר שאני נמצאת כאן וצריכה מישהו שינווט אותי.

משה גפני: כולנו באותו מקום.

משה גפני: תודה רבה.

משה גפני: חברת הכנסת אורלי לוי אבקסיס.

אורלי לוי אבקסיס: לפני יומיים אני שומעת את שר האוצר שאומר שיש לנו עודף הכנסות ולא יודעים מה לעשות אתן.

אורלי לוי אבקסיס: אנחנו נוריד עכשיו את המע"מ באחוז אחד, נבזבז 4.5 מיליארד שקלים על משהו שאנחנו נבדוק מה יהיה אתו.

אורלי לוי אבקסיס: בשנה הבאה אולי אנחנו נעלה בחזרה את המע"מ.

אורלי לוי אבקסיס: אנחנו משחקים ב-יויו?

אורלי לוי אבקסיס: עכשיו אני מסתכלת ורואה כאן מה שמוצע לוועדת הכספים ואני רואה שחסר כסף.

אורלי לוי אבקסיס: לכן משעבדים הכנסות עתידיות כדי להכניס כסף לתקציב של היום וכאן ועדת הכספים אישרה את ההוצאה של 4.5 מיליארד השקלים שהם לא יחלחלו לציבור החלש.

אורלי לוי אבקסיס: אף אחד לא יעדכן את המחירים, אף אחד לא ישים את המדבקה החדשה שזה להוריד עשר אגורות וזה לא יתגלגל.

אורלי לוי אבקסיס: מי שירוויח יהיו אלה שמשחקים בסכומים הגדולים.

אורלי לוי אבקסיס: אנחנו שעבדנו 4.5 מיליארד שקלים למשהו שאנחנו לא יודעים מה יהיה אתו מחר ומחרתיים.

אורלי לוי אבקסיס: מי ירוויח מזה?

אורלי לוי אבקסיס: למה?

אורלי לוי אבקסיס: מה האופציות להשתמש בסכום של 4.5 השקלים הללו לדברים אחרים?

אורלי לוי אבקסיס: לפרויקטים אמיתיים?

אורלי לוי אבקסיס: במקביל אתה מגלה שפרויקט חברתי, ספינת הדגל של החברה בישראל, שיקום שכונות חברתי שבא לתת לילדים שנולדו למשפחות לא עשירות, בלי אמצעים, את היכולת להיות כמו החברים שלהם, שלכל הפחות יהיה להם חוג אחד חינם באותן אכסניות שהמדינה בנתה בתוך אותם מתנ"סים שהמדינה בנתה בעבר לפרויקט שיקום שכונות חברתי זה, שפעם הם הכילו את כל האוכלוסייה קשת היום ונתנו להם כתיבה יוצרת, מוזיקה, טניס, כדורסל, הכול בחינם אבל היום מה אנחנו באים ועושים?

אורלי לוי אבקסיס: זה כבר לא מעניין אף אחד כי הילדים בסיכון, הילדים העניים, לא שווים אלקטורלית אבל יכול להיות שמישהו כאן דואג לחברים שלו.

אורלי לוי אבקסיס: אני באמת נזהרת אבל עכשיו אני יודעת שאין 4.5 מיליארד שקלים כי אם היו 4.5 מיליארד שקלים כמו שהציג בפנינו, לא היו צריכים לשעבד הכנסות עתידיות של עוד שלוש שנים לתקציב היום.

אורלי לוי אבקסיס: זה בעיני לשחק בציבור ולא רק במספרים.

אורלי לוי אבקסיס: זה לשחק בציבור ולעבוד עלינו בעיניים.

אורלי לוי אבקסיס: אם יש כסף, בסדר, אבל אם אין כסף, למי אנחנו נותנים מתנה של 4.5 מיליארד שקלים?

אורלי לוי אבקסיס: מה הם סדרי העדיפויות?

משה גפני: תודה רבה.

משה גפני: שר האוצר יהיה כאן ביום שני.

משה גפני: מדברים על סכומים יותר גבוהים.

משה גפני: מה שהולך להיות מוצג לממשלה ביום ראשון, זה סכום יותר גבוה.

משה גפני: חבר הכנסת מיקי רוזנטל.

מיקי רוזנטל: אני אמרתי בתחילת הדברים ואני רוצה להציע הצעה כהרגלי.

מיקי רוזנטל: עד עכשיו התרומה של רשות שדות התעופה למאמץ הציבורי הכללי היא נמוכה מדי.

מיקי רוזנטל: הוא שולי.

מיקי רוזנטל: לפי החוק הקודם הסכומים היו מגוחכים.

מיקי רוזנטל: עכשיו באים לעשות תיקון.

מיקי רוזנטל: אני חושב שהסכום צריך להיות גורף בכללים ועקרוניים.

מיקי רוזנטל: לא יכול להיות שבסופו של דבר הדבר הזה, סדר העדיפויות מהרווחים העודפים של רשות שדות התעופה, יקבעו אותם באוצר, האם נוריד אגרות או האם נשקיע את זה בדברים אחרים.

מיקי רוזנטל: אני חושב שצריך קודם כל לקחת את הכסף הזה מרשות שדות התעופה כי זה כסף ששייך לכלל אזרחי מדינת ישראל.

מיקי רוזנטל: מה יעשו בו בעתיד, תחליט ממשלת ישראל וועדת הכספים.

אורלי לוי אבקסיס: האגרות ייטיבו רק עם אוכלוסייה מסוימת.

מיקי רוזנטל: לכן אני מציע לוועדה לעשות את זה לא כהוראת שעה אלא כחוק.

מיקי רוזנטל: לתקן עכשיו את החוק ולקבוע שסך ההכנסות או איקס מההכנסות של רשות שדות התעופה יועבר למדינה.

מיקי רוזנטל: פשוט לתקן את המצב המעוות שקיים עכשיו שרשות שדות התעופה בעצם מעבירה סכומים מגוחכים יחסית להכנסות שלה והדבר הזה ישמש לכלל הציבור באופן קבוע.

מיקי רוזנטל: אין שום סיבה שלא לעשות זאת.

משה גפני: תודה רבה.

משה גפני: אני מבקש להתחיל לקרוא את הסעיפים.

נורית קורן: ביקשתי להתייחס.

משה גפני: סליחה.

משה גפני: חברת הכנסת נורית קורן.

נורית קורן: גם אני תמהה מהיכן פתאום נוצר גירעון.

נורית קורן: סיפרו לנו שיש כסף והורידו את המע"מ.

נורית קורן: אני חושבת שאנחנו כוועדת כספים צריכים להיות חברתיים ולשים לב לעניים.

נורית קורן: חברת הכנסת לוי דיברה על שיקום שכונות ואני רוצה לדבר על יום לימודים ארוך אותו האוצר דוחה ודוחה ודוחה וכאן מדובר על באמת להיטיב עם האנשים.

נורית קורן: לגבי הכסף של רשות שדות התעופה, אני נגד לקחת לגבי העתיד.

נורית קורן: אני רוצה שעכשיו ייקחו אחורנית, על השנים שעברו.

נורית קורן: אם אנחנו עושים חשבון, עצמאי שפתאום התגלה שההכנסות שלו גבוהות יותר, הוא ישלם את המס לפי אחוזים גבוהים יותר ולא נמוכים.

נורית קורן: לא נקל ראש בדברים האלה וצריך לקחת את הכסף אחורנית.

נורית קורן: בעתיד, נקבע מנגנון חדש לגבי העתיד.

נורית קורן: זה לא בסדר שלוקחים מעכשיו לשלוש שנים קדימה.

נורית קורן: צריך לקחת אחורנית מהכסף הצבור.

נורית קורן: אם צריך לתקן את החוק, נתקן אותו.

נורית קורן: הכסף הזה יעזור להתחיל להכין את חוק יום לימודים ארוך לפחות עד שכבת גיל מסוימת.

אורלי לוי אבקסיס: מה יקרה ב-2017 עת יהיה שר אוצר שיכול להיות אותו שר אוצר שיצטרך לבנות תקציב?

אורלי לוי אבקסיס: לא יהיה לו מהיכן לקחת.

אורלי לוי אבקסיס: נבזבז עכשיו את ה-4.5 מיליארד השקלים האלה.

משה גפני: אורלי, זה נראה כאילו את בהפגנה בכיכר רבין.

אורלי לוי אבקסיס: לפעמים אין ברירה ואתה צריך לזעוק.

אורלי לוי אבקסיס: על האמת מכים.

משה גפני: אני מבקש להקריא את סעיפי החוק.

<הראלי מזרחי: לפני אני מתחילה להקריא אני אומר שזה סעיף שמתייחס לתשלום עליו דיברנו עכשיו, זה סעיף 46.

<הראלי מזרחי: סעיף 45 אותו אני אקריא עכשיו מתייחס לחידוש של פטור ממס לכספים שנמצאים ברשות ומיועדים לתשלום גמלה לעובדים שנמצאים בפנסיה תקציבית.

<הראלי מזרחי: אנחנו פשוט מאריכים את הפטור שהסתיים ב-2002.

<הראלי מזרחי: 45.

<הראלי מזרחי: תיקון חוק רשות שדות התעופה בחוק רשות שדות התעופה, התשל"ז-1997 (בפרק זה – חוק רשות שדות התעופה), בסעיף 58א, במקום סעיף קטן (ד) יבוא:

אורלי לוי אבקסיס: אנחנו בהקראה?

משה גפני: כן.

<קריאה: עוד לא סיכמנו את העקרונות.

משה גפני: אני עוד לא מצביע.

משה גפני: קודם כל נראה על מה אנחנו מדברים, על איזה חוק.

משה גפני: עד עכשיו דיברנו עקרונית ותכף נשמע גם את רשות שדות התעופה, אבל שקודם נראה על איזה חוק אנחנו מדברים.

משה גפני: אנחנו עוסקים בחקיקה עכשיו.

<הראלי מזרחי: "(ד) המנהל, כהגדרתו בסעיף 1 לפקודה, רשאי לפטור את הרשות ממס המוטל על הכנסה כאמור בסעיף 2(4) לפקודה, או על הכנסה כאמור בסעיף 6 לחוק מס הכנסה (תיאומים בשל אינפלציה), התשמ"ה-1985, לעניין התקופה שהסעיף האמור היה בתוקף, והכול בשל סכומים שיועדו על ידה להפקדה בקופת גמל מרכזית לקצבה, כהגדרתה בחוק הפיקוח על שירותים פיננסיים (קופות גמל), התשס"ה-2005, ואשר הופקה עד שנת המס 2018, ובלבד שסכומים אלה וכן הריבית, הפרשי ההצמדה והרווחים האחרים שמקורם בסכומים אלה הופקדו בקופת גמל מרכזית לקצבה כאמור, לפני יום כ"ג בטבת התשע"ט (31 בדצמבר 2018)".

משה גפני: תסבירי.

<הראלי מזרחי: הסעיף הזה שקיים בנוסח הזה היום פג ב-2002.

<הראלי מזרחי: מדובר בפטור ממס בכספים שמיועדים לתשלום קצבה לעובדים שנמצאים ברשות בפנסיה תקציבית, מיועדים להיות מופקדים בקופת גמל מרכזית לקצבה שההליך של ההקמה שלה נמשך ורוצים להאריך את הפטור.

משה גפני: מה קרה מ-2002 ועד היום?

משה גפני: רשות המסים, הייתם עסוקים במשהו אחר?

<צור גינת: לא.

<צור גינת: אנחנו פעילים מאוד בתחום.

משה גפני: אני יודע.

משה גפני: יותר מדי.

משה גפני: יש דברים שאתם יכולים להיות פחות פעילים.

<צור גינת: סיכמנו שצריך לתקצב את המדינה.

משה גפני: לא.

משה גפני: אני מדבר על דברים אחרים.

משה גפני: אני יודע על מה אני מדבר.

משה גפני: אבל זה לא אתה אלא מישהו אחר.

<צור גינת: אני בדרך כלל בצד שמבצע.

משה גפני: מה עשיתם מ-2002 עד 2015?

<צור גינת: עד 2012 לא היו תקנות שאפשר להפקיד לקופה מרכזית לקצבה.

<צור גינת: התקנות נקבעו רק בשנת 2012 ולכן עד 2012 אי אפשר היה בכלל להפקיד לקופת גמל לקצבה.

משה גפני: והעובדים שתקו?

<צור גינת: העובדים לא שתקו.

<צור גינת: תכף נבהיר את התמונה.

<צור גינת: אנחנו פעלנו בנושא הזה מיד עת נחקק.

<צור גינת: עבדנו מול רשות שדות התעופה ובעצם ניצלנו את הזמן שהיה אפשרי עד 2015, עד סוף 2015, אז היה אמור לעבור הכסף לקופה מרכזית.

<צור גינת: הנושאים האלה טרם נסגרו וועד העובדים רצה להבטיח שלא נתחיל למסות אותם בתום שנת 2015.

משה גפני: אני אפיקורס כזה.

מיקי רוזנטל: פעם הוא לא היה כזה אפיקורס.

מיקי רוזנטל: הוא היה איש מאוד מאמין.

משה גפני: סתם שאלה.

משה גפני: יכול להיות שאתם ניהלתם משא ומתן עם העובדים על העברת חצי מיליארד השקלים ואז הם דרשו מכם את הסעיף הזה?

משה גפני: רק תגיד את האמת.

<צור גינת: אני אגיד את האמת.

משה גפני: אם זה נכון, אני בעד.

<צור גינת: נבהיר.

<צור גינת: מאחר שמדובר כאן בסוגיית מס, משיכה של מס יכולה לפגוע בביטחון הסוציאלי של העובדים כי אלה כספים שמיועדים לפנסיה של העובדים.

מיקי רוזנטל: התשובה לשאלה של חבר הכנסת גפני היא כן או לא?

משה גפני: אם לא נעים לך, אתה לא חייב לענות.

משה גפני: על זה אמר שלמה המלך יוסיף דעת יוסיף מכאוב.

משה גפני: היה יותר טוב שלא הייתי יודע.

<צור גינת: בכל אופן, הכוונה היא להאריך את זה עד סוף 2018.

משה גפני: למה?

משה גפני: למה לא 2019?

<שגית אפיק: למה לא לכל החיים?

<אודי אדירי: צריך להבין את הרציונל.

<אודי אדירי: למעשה הרעיון אומר שכספי פנסיה פטורים ממס.

<אודי אדירי: זה נכון לגבי הפנסיה של כולנו.

אורלי לוי אבקסיס: אבל הורדתם את הפטור ממס.

<אודי אדירי: לא על הפקדות.

<אודי אדירי: לא מדובר על הפקדות.

<צור גינת: מדובר בכספי צבירה.

אורלי לוי אבקסיס: לא הורדתם פטור ממס על סכום מסוים מהחברות לפנסיה?

<אודי אדירי: לא.

<אודי אדירי: רגע.

<אודי אדירי: אני אסביר.

אורלי לוי אבקסיס: כן או לא?

<אודי אדירי: אני אסביר.

<אודי אדירי: במסגרת החוק יש דיון ובסופו של דבר הוחלט שזה יהיה בהידברות כלשהי עם ההסתדרות.

<אודי אדירי: סליחה, יש בחוק ההסדרים אמירה שאומרת להקטין את הפטור על הפקדה של כספים פנסיוניים מפי ארבע השכר הממוצע במשק לפי, נדמה לי שבחוק, שלוש מהשכר הממוצע במשק.

משה גפני: שלוש.

<אודי אדירי: לא בזה עוסקים כאן.

<אודי אדירי: כאן עוסקים בכסף שנמצא בקופת פנסיה.

<אודי אדירי: כסף שנמצא בקופת פנסיה של כולנו.

<אודי אדירי: הרווחים של קופת הגמל פטורים ממס.

<אודי אדירי: הקביעה אומרת שכסף שפטור, צריך להיות באמת מוסדר בקופה מרכזית לקצבה.

<אודי אדירי: הכסף הזה כאן מוחזק לאורך השנים על ידי רשות שדות תעופה שאמור להעביר את הכסף.

<אודי אדירי: אחרי שתעבירו אותו לקופה מרכזית לקצבה, רק שם אפשר לקבל את הפטור.

<אודי אדירי: מה שכן נעשה על ידי רשות שדות התעופה, הכסף הזה הועבר לנאמנות חיצונית והוא בתהליך של העברה לקופה מרכזית.

<אסי מסינג: לחדד בעניין הזה.

<אסי מסינג: למעשה אנחנו מדברים על כספים שמיועדים לתשלום פנסיה תקציבית.

<אסי מסינג: בגדול מרבית המעבידים במדינת ישראל מחויבים לשלם פנסיה תקציבית, אין להם כסף שמיועד לשמש והם משלמים תזרימית לפי התשלומים שמיועדים לגמלאים.

<אסי מסינג: כאן מדובר במעשה כדוגמת רשות הנמלים, חברת הנמלים שהיא רשות הנמלים, חברת הדואר וחברת חשמל שיש לו כספים שמיועדים לשלם את הכספים לפנסיה תקציבית.

<אסי מסינג: הכספים הללו אמורים להיות מנוהלים - - -

אורלי לוי אבקסיס: כאן הכלל של עד פי שלוש מהשכר הממוצע לא עובד?

<אסי מסינג: הוא לא רלוונטי מכיוון שאין כאן הפקדות עובד.

אורלי לוי אבקסיס: מחריגים אותם.

<אסי מסינג: לא.

<אסי מסינג: זאת שיטה אחרת.

<אסי מסינג: אין כאן הפקדות מבחינת הפקדות של עובד ומעביד כיוון שזאת פנסיה תקציבית.

אורלי לוי אבקסיס: אני יודעת, אבל בסופו של דבר הרשות כן מפקידה את זה.

<צור גינת: הרשות מפקידה והיא לא נהנית מהגנת מס על הכסף שהיא מפקידה.

<צור גינת: כלומר, מצבה פחות טוב מהפקדה.

<צור גינת: אין לה הטבה בהפקדות.

<אסי מסינג: אין לה הטבת מס בהפקדה.

<אסי מסינג: כאן מדובר בכספים שהיו מיועדים והם נשמרו לשמר להם את ההטבה ברמת הניהול שלהם עד שהם יופקדו לקופה מרכזית לקצבה שהיא המוצר לצורך ניהול הכספים.

<אסי מסינג: כמו שאמרתי, חברת חשמל, רשות הנמלים וחברת הדואר.

<אסי מסינג: המגבלה שנקבעה היא כדי לתמרץ את ההעברה שתתבצע עד 2018.

אורלי לוי אבקסיס: כמה גופים כאלה קיימים במדינה?

<אסי מסינג: כמו שציינתי.

<אסי מסינג: הגופים הרלוונטיים האחרים הן חברות הנמל, חברת הדואר וחברת חשמל.

<אסי מסינג: חברת חשמל כבר מנהלת קופה מרכזית לקצבה, שם הכספים נהנים מהטבת מס.

<אסי מסינג: אותו דבר, כספים של חברות הנמל וחברת הדואר, מקבלים כעת את אותו פטור.

משה גפני: תכף נשמע את רשות שדות התעופה.

<אודי אדירי: אף אחד לא משלם.

אורלי לוי אבקסיס: השאלה שלי אחרת.

אורלי לוי אבקסיס: אני בכוונה מנסה להסיק את זה לגבי מה שנמצא בחוק ההסדרים.

אורלי לוי אבקסיס: מה שנמצא בחוק ההסדרים, בעיני הוא שערורייתי.

משה גפני: את מדברת על ההעברה של ה-4.5 מיליארד?

אורלי לוי אבקסיס: אנחנו יודעים שבעוד איקס שנים יהיו כאן זקנים עניים או ותיקים עניים.

משה גפני: על מה את מדברת בחוק ההסדרים?

אורלי לוי אבקסיס: להחיל את הפטור.

משה גפני: ארבע פעמים לשלוש פעמים?

אורלי לוי אבקסיס: אנחנו צריכים לעודד אנשים לחסוך.

משה גפני: כאשר נגיע לסעיף הזה, נראה.

משה גפני: בסדר.

משה גפני: את צודקת.

משה גפני: אני אתך.

אורלי לוי אבקסיס: זה פשוט לא הגיוני.

משה גפני: סעיף 46.

<הראלי מזרחי: 46.

<הראלי מזרחי: חוק רשות שדות התעופה – הוראת שעה לשנים 2016 עד 2018 בשנים 2016 עד 2018 יקראו את חוק רשות שדות התעופה כך שאחרי סעיף 40א שבו יבוא: "40ב.

<הראלי מזרחי: תמלוגים נוסף על התשלום לפי סעיף 40א(ב), תשלם הרשות למדינה בעבור השנים 2016 עד 2018, באופן חד פעמי, תמלוגים בשיעור של 12.5 אחוזים בעד כל שנה, מההכנסה החייבת לשנת 2016.

<הראלי מזרחי: סך התמלוגים הכולל בהתאם להוראות סעיף קטן (א), בשיעור של 37.5 אחוזים מההכנסה החייבת בעד שנת 2016, יועבר למדינה באופן ובמועדים האלה: עד יום ד' בסיוון התשע"ו (10 ביוני 2016) בעד ההכנסה החייבת ברבעון שתחילתו ב-1 בינואר.

<הראלי מזרחי: עד יום י' בכסלו התשע"ז (10 בדצמבר 2016) - בעד ההכנסה החייבת ברבעונים שתחילתם ב-1 באפריל וב-1 ביולי.

<הראלי מזרחי: בעד ההכנסות החייבות הצפויות לרבעון שתחילתו ב-1 באוקטובר.

<הראלי מזרחי: עד יום ט"ז בתמוז התשע"ז (10 ביולי 2017) ישולם למדינה או יושב לרשות שדות התעופה, לפי העניין, ההפרש שבין סכום התמלוגים שהיה צריך להשתלם לפי ההכנסה החייבת של הרשות בפועל בשנת 2016, לבין הסכום ששולם כאמור בסעיף קטן (ב)(1) ו-(2).

<הראלי מזרחי: (ג) על סכום תמלוגים שלא שולם במועד הקבוע בסעיף קטן (ב), תיווסף ריבית פיגורים ממועד התשלום הקבוע כאמור עד מועד התשלום בפועל.

<הראלי מזרחי: (ד) שר האוצר, בהתייעצות עם שר התחבורה והבטיחות בדרכים, רשאי לקבוע הוראות לעניין התשלומים לפי סעיף זה.

<הראלי מזרחי: (ה) לעניין סעיף זה - "הכנסה חייבת" – סך כל הכנסות הרשות ובכלל זה הכנסות מהשכרת שטחים לצרכים מסחריים ולמעט הכנסה מאגרות ומשירותים תעופתיים לנוסעים ולמטוסים.

<הראלי מזרחי: "ריבית פיגורים" – כמשמעותה בסעיף 5(ב) לחוק פסיקת ריבית והצמדה, התשכ"א-1961.

<הראלי מזרחי: "רבעון" – תקופה של שלושה חודשים שתחילתה ב-1 בינואר, ב-1 באפריל, ב-1 ביולי או ב-1 באוקטובר של כל שנה, לפי העניין.

<הראלי מזרחי: "שירותים תעופתיים" – כמשמעותם בדוח הכספי השנתי לשנת 2013, שהגישה הרשות לפי סעיף 38".

משה גפני: אני מבקש לדעת כמה דברים.

משה גפני: זה אחד החוקים המצחיקים שעברתי כאן בכנסת.

משה גפני: אני מבקש לדעת כמה דברים, ואם אתם יכולים לענות לי בלי לצחוק, זה בסדר.

משה גפני: אם אתם צוחקים, מותר לכם.

משה גפני: מה שר האוצר בהתייעצות עם שר התחבורה והבטיחות בדרכים הולך לקבוע הוראות לעניין התשלומים?

משה גפני: התשלומים מפורטים בחוק.

<הראלי מזרחי: הייתה מחשבה, כמו שקיים בהסדרים נוספים בהם משולם תמלוג למדינה, שיידרשו לקומפטיזציה של התשלום.

<הראלי מזרחי: שיידרשו לעשות איזשהו פירוט של ההסדר הזה.

<הראלי מזרחי: אתה צודק.

משה גפני: אני מבקש למחוק את הסעיף הזה.

משה גפני: אני לא הולך לעשות חוק מצחיק.

משה גפני: יבואו בהיסטוריה ויראו שניהלתי כאן את ועדת הכספים, אני קובע בחוק בדיוק את התאריך, אפילו את התאריך הלועזי אני כותב ולא רק את התאריך העברי.

בצלאל סמוטריץ': הם יקראו את הפרוטוקול ויראו שדיברת שטויות על הר הבית.

משה גפני: על הר הבית, הם יאמרו שזה הדבר הרציני שאמרתי בישיבה הזאת.

משה גפני: אנחנו קובעים בחוק תאריכים.

משה גפני: לא אכפת לי, זה לא מפריע לי, זה לא ייהרג ובל יעבור, אבל זה מצחיק ואל תעשו דברים כאלה.

משה גפני: מפורטים בחוק תאריכים לתשלומים שתכף נדבר עליהם וגם על זה אני רוצה לשאול.

משה גפני: אחרי כן שר האוצר ושר התחבורה יקבעו תקנות נגד החקיקה הראשית?

משה גפני: מה הם יעשו?

משה גפני: הם יקבעו שלא ייתנו את זה בצ'ק אלא במשהו אחר?

משה גפני: החוק קובע.

<קריאה: יש תהליך של התקזזות.

משה גפני: אני מבקש למחוק את הסעיף הזה.

משה גפני: הסעיף הזה מצחיק.

משה גפני: מה זה בסוף החוק, בדוח הכספי השנתי לשנת 2013 שהגישה הרשות?

משה גפני: למה זה נמצא בחוק?

<הראלי מזרחי: נתקלו בקושי.

<הראלי מזרחי: ברמת המהות קיימת הסכמה שרוצים לחייב רק בגין הכנסות ממסחר.

<הראלי מזרחי: אין על זה מחלוקת.

<הראלי מזרחי: נתקלו בקושי לייצר הגדרה שהיא משקפת בצורה טובה את ההכנסות האלה.

<הראלי מזרחי: בדוח זה כתוב בצורה מאוד ברורה.

משה גפני: למה זה בחקיקה הראשית?

<הראלי מזרחי: כדי שיהיה ברור.

<קריאה: צריך להגדיר את ההכנסות.

משה גפני: תגדירו.

<הראלי מזרחי: להגדיר, זה אומר לפרוט ממש.

משה גפני: תגדירו.

<הראלי מזרחי: זה כתוב בצורה מאוד ברורה.

משה גפני: לא טוב.

משה גפני: כך לא עושים חקיקה.

<שגית אפיק: יש לכם את הדוח לתת לנו?

<הראלי מזרחי: כן.

משה גפני: עכשיו יש לי שאלה.

משה גפני: הציעו כאן חברים שזה יהיה קבוע.

משה גפני: מה יקרה אם ב-2017 לרשות יהיו הפסדים?

משה גפני: מה יקרה אז?

משה גפני: לא יהיו לה רווחים.

משה גפני: לא יהיו לה הפסדים.

משה גפני: אנשים לא קונים שם ואין הכנסות.

<אסי מסינג: יש כאן סעיף של התחשבנות.

<אסי מסינג: היה וה-37.5 אחוזים, יתברר שהסכום הוא נמוך יותר, המדינה תשיב לרשות את הכסף.

<אסי מסינג: הסעיף קובע את זה במפורש.

משה גפני: איפה?

<אסי מסינג: בפסקה (3).

משה גפני: מאיפה לוקחים עכשיו את הכסף?

<קריאה: מהקופה.

מיקי רוזנטל: 2.9 מיליארד.

משה גפני: כרגע מדובר על כך שלוקחים את הכסף מהקופה?

<אסי מסינג: 37.5 אחוזים.

<אסי מסינג: מהמזומנים של הרשות.

משה גפני: אני רציתי להגיע לתשובה הזאת.

משה גפני: אם זאת התשובה, למה לא להעביר עכשיו את הכסף כולו ולעשות את זה קבוע?

מיקי רוזנטל: אם בעתיד יהיה, אנחנו נוריד.

משה גפני: בדיוק.

משה גפני: מאוד פשוט.

מיקי רוזנטל: למה כל דבר בהוראת שעה?

מיקי רוזנטל: כל המדינה הזאת מתנהלת בהוראות שעה.

מיקי רוזנטל: מה קרה?

משה גפני: אנחנו נכתוב במפורש ברחל בתך הקטנה, לא נפנה לשם דוח כספי ולא רמזים.

משה גפני: נגיד את מה שאמרו כאן החברים, הכול יהיה קבוע.

משה גפני: רגע, אתה לא שומע, בסוף אנחנו מחליטים ואנחנו הרי נצטרך להצביע.

משה גפני: אנחנו מבקשים שזה יהיה קבוע ובתנאי שהרווחים מהמסחר לא יפחתו מאלה שהיו עד היום או הגדרה שתגיעו אליה.

משה גפני: מה רע בזה?

<אסי מסינג: יש כאן שני עניינים.

<אסי מסינג: עניין ראשון הוא לקיחת התשלום ב-2016 על חשבון 2017 ו-2018.

<אסי מסינג: לצורך כך נקבע כאן מנגנון התחשבנות שמציע שה-12.5 אחוזים יהיו מהכנסות בפועל בכל שנה.

מיקי רוזנטל: גם אם נקבע בחוק שיהיו 12.5 אחוזים קבוע, תוכל לגבות על 2017 ב-2016.

<אסי מסינג: העניין השני הוא ההצעה שמוצעת לעשות קבוע מ-2019 ואילך.

<אודי אדירי: לגבי ההצעה לעשות קבוע, ניסיתי להסביר קודם.

<אודי אדירי: אנחנו היום מזהים מצב ברור שיש עודף ואת העודף הזה, אין סיבה ואין חשש לחלוק אותו עם הממשלה ולא ייגרם נזק ליציבות ולפעילות של הרשות.

<אודי אדירי: צופה פני עתיד.

<אודי אדירי: אם המצב הזה יתאבחן כמצב פרמננטי שבו לרשות יש עודף הכנסות שעולה על ההוצאות שלה ועל הוצאות הפיתוח שלה לאורך זמן, אני חושב שהפתרונות שצריך לשקול זה או להמשיך את המנגנון הזה או לבחון מנגנון של הפחתת אגרות.

<אודי אדירי: צריך לזכור שאגרות התעופה אמורות לאורך זמן להיות משהו שמשקף את עלויות השירות.

משה גפני: תודה.

אורלי לוי אבקסיס: למה אתם לא מורידים את ה-...?

משה גפני: רגע.

משה גפני: אני הולך להגיד את מה שאת אומרת.

משה גפני: למה את לא נותנת לי?

משה גפני: אני מבקש להכניס את זה קבוע.

משה גפני: אני לא מסכים שזה ילך להפחתת אגרות.

משה גפני: לא מסכים.

אורלי לוי אבקסיס: גם אני.

משה גפני: אנחנו נאפשר שאתם תשנו את הדבר הזה אבל קודם כל הכסף הזה צריך ללכת לקופת המדינה באופן קבוע.

משה גפני: אם יהיה מצב בו אתם תרצו להפחית אגרות, תבואו ותגידו שאתם רוצים להפחית אגרות ותשכנעו.

<אודי אדירי: אני לא יודע.

משה גפני: יכול להיות שלא.

משה גפני: אני רוצה לעשות סדר.

משה גפני: מדובר על חצי מיליארד שקלים.

משה גפני: אנחנו מבקשים שחצי מיליארד השקלים ילכו לקופת המדינה.

משה גפני: אולי נמצא דבר שנרצה שהכסף הזה ילך לשם.

משה גפני: והיה אם אתם באים ואומרים שאתם רוצים להפחית את האגרות בגלל הסיבות – ותכף שמע את רשות שדות התעופה או את האחרים שירצו להגיד שצריך להפחית אגרות בגלל חברות זרות – יש לכם חצי מיליארד שקלים, תבואו ותקבלו החלטת ממשלה, תביאו את זה לוועדת הכספים ותגידו שיש לכם חצי מיליארד שקלים, קיבלתם את הכסף הזה באופן קבוע ולפי מה שנקבע בחוק, ואתם רוצים עם הכסף הזה להפחית אגרות.

<אודי אדירי: אני רוצה להגיד משהו לשר.

משה גפני: לא בא בחשבון.

משה גפני: לדגל התורה אין אישור לקחת שר.

משה גפני: אני דגל התורה.

משה גפני: אני לא שר.

מיקי רוזנטל: מה ההבדל בין דגל התורה לאגודה?

משה גפני: יש הבדל.

<אודי אדירי: הרשות בעוד כשנתיים עומדת להתחיל להפעיל את שדה התעופה בתמנע.

<אודי אדירי: שדה התעופה בתמנע הוא שדה תעופה בעיקר לפעילות פנים ארצית ועלות הפעלה שנתית של השדה יכולה להיות בין שמונים למאה מיליון שקלים בשנה יותר מהעלויות שקיימות היום.

<אודי אדירי: בכלל לא בטוח שבשנת 2019 אנחנו נהיה באותו מצב בו אנחנו נמצאים היום.

<אודי אדירי: אנחנו לא רוצים להיות אז במקום שבאים לכאן ומבקשים למשל להטיל אגרה על הפעילות בתמנע.

<אודי אדירי: אנחנו יודעים היום שבוודאי שעד שתמנע יתחיל לפעול ולאור פעולות הפיתוח המאושרות היום, אפשר לקחת את הכסף הזה.

אורלי לוי אבקסיס: כשאתם רוצים, אתם מסתכלים על זה כיחידה אחת וכשאתם רוצים, אתם מפרקים.

אורלי לוי אבקסיס: אם זה שדה התעופה בן גוריון או תמנע או אחרים, עדיין זה אותו גוף.

אורלי לוי אבקסיס: אתה רוצה לצבוע את הכסף הזה.

<אודי אדירי: לא.

אורלי לוי אבקסיס: כשיהיה כסף, אנחנו נוריד אגרות.

משה גפני: לא.

משה גפני: הוא לא אמר את זה.

משה גפני: זה לא כתוב בחוק.

<אודי אדירי: אנחנו לא רוצים.

רחל עזריה: משהו לגבי האגרות שחשוב שיהיה על השולחן.

רחל עזריה: אנחנו חושבים על האנשים בישראל שנוסעים לחוץ לארץ ומדברים על האנשים בישראל שלא יכולים לנסוע לחוץ לארץ אבל אלה גם האגרות לנכנסים לארץ.

רחל עזריה: זאת אומרת, לתיירות.

רחל עזריה: יש מהלך שמעודד תיירות.

רחל עזריה: אם אנחנו הולכים למהלך, אני יודעת שעוד חזון למועד ואנחנו לא דנים בזה, אבל חשוב לשים את זה על השולחן.

מיקי רוזנטל: את מכירה תייר אחד שלא בא לישראל בגלל האגרות?

רחל עזריה: אני יודעת שבישראל התיירות היא מאוד מאוד יקרה.

רחל עזריה: את זה אנחנו יודעים.

נורית קורן: בגלל המלונות.

רחל עזריה: גם וגם.

משה גפני: תודה.

משה גפני: צחי חבושה, סמנכ"ל כלכלה וכספים ברשות שדות התעופה.

משה גפני: ראשית אני רוצה להגיד שאתם עושים עבודה מצוינת.

משה גפני: יש לכם כסף.

<צחי חבושה: תודה.

<צחי חבושה: אנחנו לא צריכים להתבייש בעבודה טובה.

משה גפני: אני עכשיו שיבחתי אתכם.

משה גפני: אפילו שאני אומר משהו ברצינות, עושים מזה צחוק.

מיקי רוזנטל: לא היית ציני.

משה גפני: לא הייתי ציני.

משה גפני: אני משבח אתכם.

<צחי חבושה: גם אני לא ציני.

<צחי חבושה: אני אומר שאני מעדיף להיות בפוזיציה הזאת ולא בפוזיציה ההפוכה שאתם צריכים לממן אותי.

<צחי חבושה: אני חושב שיש כאן – ואני אגיד את זה בהבנה – קצת אי הבנה לגבי רשות שדות התעופה ואני אנסה לעשות סדר מנקודת ראותי.

<צחי חבושה: הסוגיה שדיברתם עליה, רשות שדות התעופה, למה שהיא לא תהיה חלק מהמדינה, אני רוצה להזכיר שעד שנת 1977 שדות התעופה היו כחלק ממדינת ישראל ומשנת 1977 תאגדו אותה לתוך רשות אחת יחד עם חוק הרשות וזה המצב כיום כאשר אנחנו התאגדנו.

<צחי חבושה: יש לנו את השדה ואני חושב שאנחנו זוכים בתחרויות בינלאומיות ונותנים את השירות לנוסע בצורה הכי ברורה ובהירה.

<צחי חבושה: אנחנו גם גוף מפוקח על ידי כל הגורמים, אם זה משרד התחבורה, משרד האוצר, הממונה על השכר וכולי, ואנחנו לא עושים מה שאנחנו רוצים בגוף שלנו.

<צחי חבושה: רשות שדות התעופה הוא גוף ממוסה.

<צחי חבושה: אנחנו משלמים מסים למדינה כמו כל חברה.

<צחי חבושה: רק בשנת 2014 שילמנו יותר ממאתיים מיליון שקלים מס הכנסה ולא רק את התמלוגים שהוזכרו כאן.

<צחי חבושה: כשאתם מדברים על עשרה מיליון בקונטקסט של שלושה מיליארד, ראוי שנשים את הקונטקסט.

<צחי חבושה: אחרי כן אני גם אתייחס לגופו של עניין אבל קודם כל בואו נשים את הרשות בקונטקסט הנכון בהתייחס למה שנאמר כאן.

<צחי חבושה: כאמור, שילמנו מעל מאתיים מיליון שקלים מס הכנסה.

<צחי חבושה: אנחנו משלמים למינהל מקרקעי ישראל כ-160 מיליון שקלים בשנה מההכנסות שלנו.

<צחי חבושה: בסופו של דבר אנשים שמקבלים שירות מרשות שדות התעופה ומכניסים לרשות שדות התעופה, הרשות תורמת לקופה הציבורית ולא להפך.

<צחי חבושה: להצעת החוק.

<צחי חבושה: אנחנו מכירים את הצעת החוק והיא תואמה בין משרד התחבורה לבין משרד האוצר.

<צחי חבושה: גם אנחנו נדרשים לבצע התאמות בתקציב שלנו על מנת לעמוד בה.

<צחי חבושה: רשות שדות התעופה אחראית על ניהול ופיתוח שדות התעופה בישראל ובתוך כך אנחנו מבצעים כרגע תכניות פיתוח שהן לאו דווקא עם רציונל כלכלי.

<צחי חבושה: מה זאת אומרת שהן אינן עם רציונל כלכלי?

<צחי חבושה: כשאנחנו בונים כרגע את שדה התעופה בתמנע – רק לצורך הדוגמה – מחר הוא יכביד וייצור נטל נוסף על הוצאות הרשות שכן התעופה, כמו שנאמר כאן, הפנים ארצית היא גירעונית בכמאתיים מיליון שקלים בשנה מפעילות הרשות.

<צחי חבושה: הקמת שדה התעופה תמנע, שזה שדה עם בטיחות יותר גבוהה, עם ביטחון יותר נכון ועם רמת שירות אחרת, תגרום לרשות להוצאות נוספות בעניין הזה.

משה גפני: אתם מתנגדים לכך שזה יהיה קבוע עם הגבלה שאם ההכנסות ירדו, ידונו מחדש?

<צחי חבושה: אני אומר את זה בצורה מאוד מאוד ברורה.

<צחי חבושה: גם להצעת החוק הזאת אנחנו נדרשים להתאים את התקציב שלנו.

<צחי חבושה: נאמר כאן שיש לנו 2,7 מיליארד שקלים.

משה גפני: 2.9 מיליארד.

<צחי חבושה: 2.7.

<צחי חבושה: אני סמנכ"ל הכספים ואני יכול לעדכן אתכם.

משה גפני: לאיפה נעלמו מאתיים?

<צחי חבושה: הם שייכים לאוצר ברשת הביטחון של המוספים.

<צחי חבושה: 2.7 מיליארד שקלים.

<צחי חבושה: יש לנו תכניות פיתוח מאושרות של כשלושה מיליון שקלים שאנחנו מבצעים אותן כרגע.

<צחי חבושה: יש לנו בקנה את הקמת הזרוע הנוספת החמישית.

<צחי חבושה: יש כאן עלייה בתנועת הנוסעים.

<צחי חבושה: אנחנו כרגע עובדים והממשלה עובדת - - -

משה גפני: זה נכון ששמרתם את הכסף הזה בגלל התביעה בבג"ץ לגבי הרעש שיש באזור שדה התעופה?

<צחי חבושה: בוא נדבר על הפסיקה.

<צחי חבושה: כן, כנגד הרשות היה פסק דין עליו ערערו והערעור התקבל לגבי תביעת רעש והורדת נכסים.

<צחי חבושה: כתוצאה מפסק הדין הזה, רשות שדות התעופה קיבלה שלושה מכתבים משרי האוצר לשעבר – אם זה השר לפיד, לפניו השר שטייניץ ולפניו בייגה שוחט - שבמידה ופסק הדין הזה יתממש, יש שיפוי של משרד האוצר אם בדרך של העלאת אגרות או בכל דרך אחרת על מנת לתת.

<צחי חבושה: כן, כתוצאה מפסק הדין הזה כנראה שהמדינה לא תידרש לממש את השיפוי הזה.

<צחי חבושה: זה לא כסף שנשמר בצד.

<צחי חבושה: אני אעשה לך חשבון פשוט.

<צחי חבושה: אם יש לי שלושה מיליארד שקלים תכניות פיתוח ו-2.7 מיליארד שקלים ובקנה יש לנו את הקמת הזרוע הנוספת, יש לנו את שדה התעופה תמנע, יש לנו את השדה המשלים, שדה תעופה הרצליה ושדה דב.

משה גפני: טוב.

משה גפני: הבנו.

אורלי לוי אבקסיס: אני שמעתי כאן שני סכומים שהוצגו על ידי אודי.

אורלי לוי אבקסיס: לא רק ה-2.7 אלא היה גם 4.8, אם אני לא טועה.

<אודי אדירי: ארבע.

אורלי לוי אבקסיס: בוא תספר לי.

<אודי אדירי: הוא מספר יותר טוב ממני.

<אודי אדירי: 2.7 זה יתרת המזומנים.

<אודי אדירי: תכניות פיתוח מאושרות, יש להם בהיקף של שלושה מיליארד.

<אודי אדירי: יש עוד כמיליארד שקלים תכניות פיתוח שהן עדיין לא מאושרות והן בתכנון.

<אודי אדירי: זה ארבעה מיליארד שקלים.

אורלי לוי אבקסיס: מתי הן יצאו לפועל?

מנואל טרכטנברג: בדיוק.

מנואל טרכטנברג: זה על פני זמן.

מנואל טרכטנברג: מתי קופת מזומנים צריכה לעמוד אל מול תכנית פיתוח.

<צחי חבושה: תן לי לעזור לך.

מיקי רוזנטל: אני שמעתי את מנהל מצב מתראיין ומדבר על הצפי של הגידול של הנוסעים.

מיקי רוזנטל: המשמעות היא שיהיה גידול בהכנסות.

מיקי רוזנטל: אולי נדבר גם על זה.

משה גפני: חברת הכנסת אורלי לוי, הדיון הוא לא אתו.

אורלי לוי אבקסיס: ברור.

משה גפני: אמרת דבר נכון.

משה גפני: כל הדברים האלה של תכניות הפיתוח, אנחנו מברכים עליהן.

משה גפני: צריך את שדה התעופה בתמנע ועל כך אין ויכוח.

משה גפני: תכניות לטווח ארוך.

משה גפני: יש היום בקופת רשות שדות התעופה כסף.

משה גפני: הציגו בפנינו את הנתונים ואני מודה לך שהבנת בדיוק את המטריה ולא עובדים עליך.

משה גפני: זאת אומרת, אף אחד לא התכוון חס וחלילה לעבוד עליך אבל מציגים את הכספים בסך הכול ביחד והם לא ביחד.

משה גפני: אנחנו יודעים את זה.

משה גפני: אנחנו שואלים האם זה מפריע לך – לא שאתה תחליט בעניין הזה – מה שאנחנו כאן מדברים כל הזמן, להפוך את ההוראה הזאת לכך שתהיה באופן קבוע ולא רק עד 2018 אלא קבוע כל הזמן.

משה גפני: אלא אם כן נכתוב בחוק אלא אם יהיו שינויים בתזרים המזומנים של החברה, של הרשות, או שפתאום הפיתוח יקבל תאוצה.

משה גפני: נכתוב את זה.

משה גפני: אבל כל עוד זה לא קורה, שזה יהיה קבוע.

משה גפני: למה כל פעם זה צריך לבוא לכאן?

משה גפני: לך יש התנגדות לזה?

<צחי חבושה: כן.

משה גפני: למה?

<צחי חבושה: אני אגיד לך בצורה ברורה ובהירה.

<צחי חבושה: נכון לעכשיו לתכניות הפיתוח ועל מנת שאנחנו נוכל להשקיע בתשתיות התעופה, בבטיחות ובביטחון בצורה ראויה, אנחנו לא יכולים לשאת בנטל הזה.

משה גפני: אנחנו לא עוצרים אתכם.

<צחי חבושה: גם הוראת השעה שכרגע על סדר היום, אנחנו נידרש להתאים את התכניות שלנו.

משה גפני: הבהרת את עצמך באופן ברור.

אורלי לוי אבקסיס: גפני, יש כאן דיל.

משה גפני: תמסור דרישת שלום למנכ"ל וליושב ראש.

משה גפני: אני רוצה לשאול אותך שאלה שלא קשורה לדיון הזה.

משה גפני: אתם מוציאים מכרז על חנויות ברשות שדות התעופה?

משה גפני: אם אני רוצה להשתתף במכרז ולשכור חנות, אני יכול?

<צחי חבושה: תגיש את ההצעה הנכונה.

משה גפני: אני שומר שבת.

משה גפני: אני לא אפעיל את החנות בשבת.

<צחי חבושה: חלק מהחנויות בדיוטי פרי - - -

משה גפני: במקום לעלות להר הבית, שיטפל בזה.

בצלאל סמוטריץ': סוף סוף אתה מדבר לעניין.

<צחי חבושה: במסגרת השירות שאנחנו נותנים ברשות שדות התעופה, נותנים גם מענה לאזרחים שומרי שבת וחלק מהחנויות הן בהחלט שומרות שבת.

משה גפני: אני לא שאלתי על אף אחד.

משה גפני: שאלתי עלי.

משה גפני: לי יש כסף ואני רוצה להשתתף במכרז ולשכור חנות ברשות שדות התעופה.

משה גפני: אני אומר לך מראש שאני שומר שבת ולא אפעיל את החנות בשום מקרה.

משה גפני: אני יכול להשתתף במכרז?

<צחי חבושה: בחלק מהמכרזים אתה יכול להתמודד.

<צחי חבושה: אין לי ספק, ואני אומר לך את זה בצורה נקרא לזה כשליפה – אני יכול לתת ליועץ המשפטי, אבל אני מעדיף להגיד לך את זה כנושא משרה ברשות.

<צחי חבושה: אין לי ספק שאם כל הזוכים במכרזים שלנו היו מתנהלים כמו שאתה מציע כרגע, היינו נדרשים לשמור על שירות לציבור, גם לציבור החילוני.

משה גפני: אני שואל האם אני, כשאני מודיע לכם מראש שאני שומר שבת, יכול להשתתף במכרז.

<צחי חבושה: בחלק מהמכרזים, אכן כן.

משה גפני: באיזה חלק?

משה גפני: אלה שנמצאים ליד מושב חמד?

<צחי חבושה: אנחנו גם צריכים לשמור על הזכויות של המציעים במכרזים.

משה גפני: אל תגיד לי את זה.

משה גפני: אני שואל אם אני יכול להשתתף במכרז.

משה גפני: זה הכול.

<צחי חבושה: אנחנו צריכים לשמור על השירות לנוסעים.

משה גפני: יכול או לא יכול?

<צחי חבושה: בחלק מהמכרזים כן.

<צחי חבושה: אם יש שמונה מכרזים או עשרה מכרזים להסעדה, אז בחלק כן ובחלק לא, על מנת שנוכל לתת את השירות גם בזמן שאתה לא רוצה להפעיל את המקום.

אורלי לוי אבקסיס: אז אין כשרות בשדה התעופה?

<קריאה: יש כשרות.

משה גפני: אני לא אוהב את התשובה הזאת, אבל בסדר.

משה גפני: נטפל בעניין.

משה גפני: יועץ שר התיירות, בבקשה.

<ליאור פרבר: אני רק אומר שההבנה במשרד התיירות שהנגישות התעופתית היא מרכיב מאוד משמעותי בתוך התיירות.

<ליאור פרבר: לכן אנחנו גם בחנו וראינו שמדינות רבות בעולם נותנות הנחה בכל מיני מקרים.

<ליאור פרבר: למשל, יש דבר שנקרא מענק ינוקא, כאשר שפותחים קו תעופה חדש, מקבלים במשך שלוש שנים הנחה מסוימת באגרות.

<ליאור פרבר: גורמי המקצוע במשרד התיירות בחנו וראו שמדינות רבות בעולם מציעות הנחות בכל מיני מקרים.

<ליאור פרבר: למשל, יש מענק שנקרא מענק ינוקא וכאשר חברה חדשה פותחת קו תעופה חדש, מקבלת הנחה במשך שלוש שנים כדי לעודד פיתוח קווי תעופה חדשים.

<ליאור פרבר: יש מענק דיפרנציאלי שבשעות שהן לא שעות העומס, נותנים הנחות ואנחנו מאוד בעד ההנחות האלה.

<ליאור פרבר: התחלנו תהליך מול משרד התחבורה כדי לנסות לקדם את הסוגיה הזאת ולקדם את נושא ההנחה.

בצלאל סמוטריץ': אני יכול להגיד משהו?

משה גפני: בטח.

בצלאל סמוטריץ': היום אני עולה להר הבית.

משה גפני: לא.

משה גפני: אל תעלה להר הבית.

משה גפני: זה חיוב קריב.

משה גפני: זה גם לא פיכח.

בצלאל סמוטריץ': אני מזכיר לך מה קרה, אדוני היושב ראש.

בצלאל סמוטריץ': קרה שהנחש החמיר בייסורים ואמר לחווה.

משה גפני: אני לא בנחש.

משה גפני: אני עוד אצל אריק שרון.

משה גפני: כשאריק שרון עלה להר הבית, מה שקרה לנו ואחרי כן הוא עשה את ההתנתקות.

משה גפני: תהיו כמונו, עקביים.

משה גפני: לא להתחיל סתם עם כל העולם.

בצלאל סמוטריץ': אני קודם כל מבקש לפרוטוקול למחות.

בצלאל סמוטריץ': הסגנון שנשמע כאן על ידי כמה מהחברים, בעיקר מאורלי, אני לא חושב שרשות שדות התעופה היא גוף טיייקוני התרגלנו לתקוף את הטייקונים ופתאום גם הם איזה גוף כזה.

אורלי לוי אבקסיס: אני תקפתי את רשות שדות התעופה?

משה גפני: לא.

משה גפני: ממש לא.

בצלאל סמוטריץ': יש להם כסף.

אורלי לוי אבקסיס: אדוני, תקשיב למה שאני אומרת.

אורלי לוי אבקסיס: אתה פשוט חוצפן.

משה גפני: לא, לא, לא.

אורלי לוי אבקסיס: אני לרגע לא תקפתי את רשות שדות התעופה.

אורלי לוי אבקסיס: אני תקפתי את פקידי האוצר שעושים עלינו סיבוב.

בצלאל סמוטריץ': אני מבקש למחות.

אורלי לוי אבקסיס: הם מציגים לנו היום נקודת זמן מסוימת ומורידים ממנה.

אורלי לוי אבקסיס: אל תאמר שתקפתי את רשות שדות התעופה.

משה גפני: אורלי, אני הולך להגן עליך.

משה גפני: בצלאל, אני רוצה למען הסר ספק.

בצלאל סמוטריץ': היא הבהירה.

משה גפני: אף אחד מבין חברי הוועדה לא תקף את רשות שדות התעופה.

משה גפני: ממש לא.

משה גפני: העלו כל מיני נושאים על הקביעות של החוק וכולי.

משה גפני: בצלאל, אתה ברשות דיבור.

בצלאל סמוטריץ': אני כן התרשמתי , ויתקנו אותי אנשים אם אני טועה, שההתייחסות הייתה שיש לה קופת מזומנים, מה היא עושה עם הכסף וכולי.

אורלי לוי אבקסיס: לא.

משה גפני: לא.

בצלאל סמוטריץ': חבר'ה, תנו לדבר.

בצלאל סמוטריץ': רבאק.

בצלאל סמוטריץ': בסוף הרשות היא מנהלת סל סגור.

בצלאל סמוטריץ': כסף שניקח לה היום, זה יכול להיות נורא פופוליסטי כשלקחנו כסף מרשות שדות התעופה, בסוף, בעוד שנתיים-שלוש יצטרכו לפתח ונצטרך לשים את היד בכיס שלנו ולשלם על הפיתוח הזה.

בצלאל סמוטריץ': הכסף הזה, הרי אף אחד לא נהנה ממנו, הוא לא הולך לכיס של אף אחד ולא שייך לאף אחד.

בצלאל סמוטריץ': ישבו אנשים חכמים, גם באוצר וגם ברשות שדות התעופה והגיעו להבנה.

אורלי לוי אבקסיס: למה אתה חושב שהם יותר חכמים מאתנו?

בצלאל סמוטריץ': את יודעת מה?

בצלאל סמוטריץ': כי אני לא ישבתי על המאזנים.

אורלי לוי אבקסיס: יש מנגנון מסים במדינת ישראל.

בצלאל סמוטריץ': למה את מפריעה לי?

משה גפני: אורלי, תאפשרי לו.

משה גפני: מותר לו להגיד את עמדתו.

אורלי לוי אבקסיס: מותר לו לחלוטין, אבל על הדרך שהוא אומר את עמדתו, שלא יפגע.

משה גפני: הוא לא פגע.

משה גפני: הוא חזר בו.

משה גפני: אני חזרתי בשמו.

אורלי לוי אבקסיס: הוא משבש לגמרי את מה שנאמר.

בצלאל סמוטריץ': זה לא קשור למנגנון המסים.

בצלאל סמוטריץ': משלמים מסים ומשלמים מס הכנסה כמו ששילמו קודם.

בצלאל סמוטריץ': ישבו אנשים שצללו לדוחות ולמאזנים שלהם - ואנחנו, מה לעשות, לא צללנו אליהם – והעריכו שיש כרגע סדר גודל של 520 מיליון שקלים שאפשר כרגע לקחת בלי לפגוע בתכניות הפיתוח, באיתנות הפיננסית, בזכויות העובדים, בפנסיות ואני לא יודע מה עוד של הרשות.

בצלאל סמוטריץ': את זה כרגע לוקח משרד האוצר ומכניס לקופה של כולנו כדי לעשות עם זה דברים טובים.

בצלאל סמוטריץ': אומרים לנו שאי אפשר כרגע לייצר תחשיב למה יהיה בעוד שלוש שנים ואם נהיה פופוליסטיים עכשיו ונגיד כן, ניקח את הכסף גם עבור עוד שלוש שנים כך שבעוד שלוש שנים נצטרך אנחנו להכניס את היד לכיס של האזרחים ולקחת מהם עוד מס על משהו ולשלם עבור אותן תכניות פיתוח או שלא יהיו תכניות פיתוח בתמנע, או אתה יודע מה?

בצלאל סמוטריץ': אני רוצה להעביר את שדה התעופה לרמת דוד בכלל.

בצלאל סמוטריץ': גם זה תהליך שאתם מכירים אותו.

בצלאל סמוטריץ': יש תכניות גדולות ולכן שומרים.

בצלאל סמוטריץ': זה נכון שבמאזנים אתה לא שם מזומן לתכניות פיתוח, אבל אז אתה שומר את הכסף שיש לך עכשיו.

בצלאל סמוטריץ': אנחנו קובעים עכשיו מה קורה בשלוש השנים האלה ובעוד שלוש שנים יהיו עודפים?

בצלאל סמוטריץ': יצטרכו לחזור אלינו.

בצלאל סמוטריץ': הם לא יחליטו לבד אם מורידים אגרות.

אורלי לוי אבקסיס: בעוד שנתיים מה תעשה?

אורלי לוי אבקסיס: אתה משעבד היום כספים עתידיים.

אורלי לוי אבקסיס: מדוע הורדת את המע"מ באחוז כשחסר לך כסף בתקציב השוטף?

בצלאל סמוטריץ': לא שאלתי את זה.

אורלי לוי אבקסיס: זה בדיוק מה שאמרתי.

בצלאל סמוטריץ': היית בדיון על המע"מ?

אורלי לוי אבקסיס: לא.

בצלאל סמוטריץ': בדיון על המע"מ הסבירו שיש הבדל גדול בין שיעור ההכנסות לפי ההוצאות.

בצלאל סמוטריץ': לא נכון להעביר מהכנסות להוצאות וזה נכון, כי הכנסה אתה יכול לשנות והוצאות אתה לא יכול לשנות.

בצלאל סמוטריץ': אני רוצה לראות אותנו אחר כך מסוגלים להשיב מיליארד שקלים.

משה גפני: תודה רבה.

משה גפני: רבותיי, אני מבקש כדלהלן.

משה גפני: ראשית, אני לא מצביע היום.

משה גפני: אודי, אני מבקש מכולכם, גם מאנשי הממשלה, החברים כאן העלו – לא כולם, מיקי זוהר לא העלה את העניין הזה אבל אנחנו האחרים העלינו – לעשות את זה קבוע.

משה גפני: אתה לא.

משה גפני: אתה נגד.

משה גפני: אנחנו לא מצביעים.

משה גפני: החברים הציעו לעשות את זה קבוע והנוסח יהיה שזה יהיה קבוע אלא אם כן הכנסות הרשות ירדו או שהתקדמו תכניות הפיתוח שגרמו לכך שאין מספיק כסף.

משה גפני: ימצאו את הניסוח לכך.

משה גפני: אני מבקש שתביאו תשובה לפני שאנחנו מצביעים על הנושא הזה.

משה גפני: יש חברים, שחלקם לא נמצאים כאן, למשל חבר הכנסת מיקי לוי שמשיא היום את בתו למזל טוב, והוא אמר לי שהוא לא יבוא וביקש ממני לדחות את הישיבה.

משה גפני: אמרתי לו שאני לא דוחה, אני לא יכול כי אנחנו עוסקים כאן בחוק ההסדרים אבל הוא דיבר אתי על כל העניין.

משה גפני: הוא היה סגן שר האוצר בממשלה הקודמת.

משה גפני: יש הרבה דברים שהוא לא יישם בממשלה הקודמת והוא רוצה ליישם אותם כאן ואני באמת עוזר לו.

<אודי אדירי: את זה הוא יישם.

<אודי אדירי: זה היה בתקציב הקודם.

משה גפני: אני יודע, אבל אני עוזר לו.

משה גפני: אמרתי לו שבפעם הקודמת הם הרי לא עשו יותר מזה.

משה גפני: בסדר.

משה גפני: הוא רוצה עכשיו לעשות יותר כי יש יושב ראש ועדת כספים שיכול לעזור לו.

משה גפני: לכן אני מבקש לבחון את הדבר הזה מחדש ולראות אם אפשר לעשות כך.

משה גפני: אם אכן כך, שגית, היועצת המשפטית, תנסח את זה לפני ההצבעה, אם תהיה הסכמה על הקבוע.

בצלאל סמוטריץ': אני מתנגד.

בצלאל סמוטריץ': אם יביאו הצעה כזאת, שיביאו בבקשה שתי הצעות.

משה גפני: בסדר.

בצלאל סמוטריץ': כי אני בעד החוק הזה ואני נגד ההצעה.

משה גפני: בסדר.

משה גפני: בזה אנחנו מסיימים את הדיון בעניין.

משה גפני: תודה רבה לכם.

משה גפני: עוברים לסעיף הבא.